Številka: 3532-2/2025-1

Datum: 28. 4. 2025

Občina Renče–Vogrsko, Bukovica 43, 5293 Volčja Draga na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS št. 11/18, 79/18), 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA ODDAJO V NAJEM DELA ZEMLJIŠČA KATASTRSKA OBČINA: 2319-BUKOVICA, PARCELA: 460/17 PO METODI NEPOSREDNE POGODBE**

1. **Naziv in sedež organizatorja prodaje**

Občina Renče–Vogrsko, Bukovica 43,5293 Volčja Draga.

1. **Vrsta pravnega posla**

Nepremičnina se oddaja v najem po metodi neposredne pogodbe.

1. **Opis predmeta najema**

Zemljišče katastrska občina: **2319-BUKOVICA, parcela: 460/17, v izmeri 10.862 m2**, se nahaja v naselju Volčja Draga (območje parka Lakeness).

Predmet tega razpisa je najem dela zemljišča parc. št.: 460/17 K.O. Bukovica kjer se nahajajo barski kontejner in wc kontejner. Najemnik bo prevzel v upravljanje tudi igrišče na mivki in igrišče za škuljo ter uporabnikom zaračunaval uporabnino v skladu s Cenikom o občasni uporabi igrišč in piknik prostora v parku Volčja Draga 00705-16/2024-1.

Del zemljišča, ki je predmet najema je razviden iz priložene skice.

1. **Izhodiščna oz. najnižja ponudbena vrednost**

Ponujena mesečna neto najemnina za najem nepremičnine ne sme biti nižja od 400,00 EUR.

V skladu z določili Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23) se za najem nepremičnine ne obračunava DDV, zato v navedeni ceni ni upoštevan.

V ceni najemnine niso upoštevani obratovalni stroški, ki bodo najemniku zaračunani posebej.

Ponudba se odda na priloženem obrazcu.

1. **Čas trajanja najema**

Nepremičnina bo oddana v najem za določen čas in sicer od sklenitve pogodbe do 1. 9. 2025, z možnostjo podaljšanja do 30. 9. 2025.

1. **Način in rok plačila najemnine**

Najemnino bo treba plačati v osmih dneh od izdaje računa, izdanega po najemni pogodbi. Obratovalni stroški se bodo obračunali posebej. Plačilo najemnine v roku iz najemne pogodbe je bistvena sestavina pogodbe.

1. **Sklenitev pogodbe**

V primeru, da bo več zainteresiranih ponudnikov, se lahko izvede pogajanje o ceni in drugih pogojih pravnega posla.

Pogodba mora biti sklenjena v roku 15 dni po pozivu organizatorja postopka oddaje. V kolikor pogodba ni sklenjena v danem roku, lahko organizator odstopi od sklenitve posla.

Nepremičnino se oddaja po načelu videno-najeto, zato morebitne reklamacije po sklenitvi najemne pogodbe ne bodo upoštevane.

1. **Drugi pogoji**

Namen oddaje nepremičnine je poiskati najemnika, ki bo zagotovil:

- izvajanje gostinske ponudbe v bar kontejnerju v poletni sezoni (od podpisa pogodbe do najmanj 1. 9. 2025) vsak dan najmanj od 17h do 22h,

- organizacijo prireditev med poletno sezono, od tega; najmanj 6 otroških delavnic in najmanj 1 koncert z cca. 500 obiskovalcev.

Izbrani najemnik se bo s podpisom pogodbe zavezal, da bo na zemljišču skrbel za red in čistočo, košnjo in urejenost vsega kar je predmet tega najema, kot izhaja iz točke 3.

1. **Merila za izbiro najugodnejšega ponudnika**

Komisija bo vse ponudbe, ki bodo izpolnjevale razpisne pogoje, ocenila in razvrstila ob upoštevanju postavljenih meril za izbiro najugodnejšega ponudnika.

Najugodnejši ponudnik bo tisti, ki bo ponudil najvišjo mesečno neto najemnino za mesečni najem ponujene nepremičnine, vendar najmanj v višini izhodiščne vrednosti in hkrati najboljši program oz. najkvalitetnejšo ponudbo prireditev in dogodkov, v skladu s pogoji navedenimi v 8. točki tega razpisa.

Občina Renče - Vogrsko si pridružuje pravico, da o izbiri najugodnejšega ponudnika, poleg višine ponujene najemnine odloča tudi program, ki se bo izvajal. Razmerje med kriterijema je 50% za višino ponujene najemnine in 50% za program, oz. najkvalitetnejšo ponudbo prireditev in dogodkov.

Komisija oceni program prireditev in dogodkov po sledečih kriterijih, in sicer:

- reference in dosedanje izkušnje ponudnika pri organizaciji oz. izvedbi podobnih dogodkov in prireditev -do 20 točk

- število dogodkov namenjenih družinam, otrokom, mladostnikom -do 15 točk

- vsebina dogodkov oz. prireditev – do 15 točk

Najvišje možno število točk, ki jih lahko ponudnik dobi je 100 točk. Od tega 50 točk za višino ponujene najemnine in 50 točk za program.

Za najugodnejšega ponudnika bo izbran ponudnik, ki bo izpolnil vse razpisne pogoje in dosegel najvišje število točk.

V primeru, če bi dva ali več ponudnikov dosegli enako najvišje število točk, bo Komisija z njima oziroma z njimi izvedla dodatna pogajanja in bo po teh izvedenih dodatnih pogajanjih za najugodnejšega ponudnika izbrala tistega, ki bo ponudil končno najvišjo neto mesečno najemnino.

1. **Podrobnejši pogoji zbiranja ponudb**

Ponudba se šteje za pravočasno, če jo organizator prejme **najkasneje do vključno 19. 5. 2025 do 12. ure:**

* s priporočeno pošiljko na naslov: Občina Renče–Vogrsko, Bukovica 43,5293 Volčja Draga,
* z osebno oddajo v sprejemni pisarni Občine Renče–Vogrsko, Bukovica 43, 5293 Volčja Draga.

Prijavo na namero je potrebno oddati na priloženem obrazcu.

Na sprednji strani kuverte oziroma v naslov elektronske pošte se napiše **»Namera o sklenitvi neposredne pogodbe št. 3532-2/2025-ne odpiraj«.**

Ponudbe, predložene po izteku roka, bodo izločene iz postopka.

Prepozno prispele ponudbe, ponudbe pod ponudbeno ceno in ponudbe, ki ne bodo izpolnjevale vseh razpisnih in drugih pogojev, ne bodo upoštevane. Ponudbe, ki bodo prispele po roku za oddajo ponudb, bodo zapečatene vrnjene ponudniku.

Odpiranje ponudb ne bo javno.

Ponudniki bodo o rezultatih zbiranja ponudb obveščeni na njihov elektronski naslov oziroma po pošti najkasneje 7 dni po zaključenem odpiranju ponudb.

1. **Varstvo osebnih podatkov**

Občina Renče–Vogrsko bo osebne podatke obdelovala za namen izvedbe postopka oddaje v najem nepremičnega premoženja z metodo neposredne pogodbe na podlagi Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in sklenjene pogodbe.

Osebne podatke se obdeluje skladno z Uredbo EU 2016/679 Evropskega parlamenta in Sveta z dne 27. aprila

2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu osebnih podatkov - GDPR) in nacionalnimi predpisi o varstvu osebnih podatkov (ZVOP). Občina bo hranila in varovala osebne podatke skladno z roki določenimi v Enotnem načrtu klasifikacijskih znakov z roki hrambe v Občini Renče-Vogrsko in na primeren način, tako da ne bo prišlo do morebitnih neupravičenih razkritij podatkov nepooblaščenim osebam. Občina bo omogočila obdelavo oziroma posredovanje osebnih podatkov izključno naslednjim pooblaščenim uporabnikom (pooblaščeni zaposleni občine, pooblaščene osebe, ki obdelujejo osebne podatke pri pogodbenem obdelovalcu občine, osebe, ki izkažejo pooblastilo za dostop do osebnih podatkov v okviru zakona oziroma podzakonskih predpisov). Občina ne uporablja avtomatiziranega sprejemanja odločitev, vključno z oblikovanjem profilov. Posameznik ima pravico privolitev kadarkoli pisno preklicati; izjavo o preklicu privolitve posreduje na naslov: Bukovica 43 5293 Volčja Draga ali na elektronski naslov: info@rence-vogrsko.si. Na enak način lahko zahteva

tudi dostop do podatkov, ki se nanašajo nanj, uveljavlja pravico do popravka ali izbrisa osebnih podatkov, omejitve obdelave, ugovora obdelavi in prenosljivosti podatkov. Pooblaščena oseba za varstvo osebnih podatkov je dr. Miha Dvojmoč in je dosegljiv na e-naslovu miha.dvojmoc@infocenter.si ali tel: 031 692 524. Obveščamo vas, da imate v zvezi z obdelavo svojih osebnih podatkov pravico do vložitve pritožbe pri nadzornem organu, ki je: Informacijski pooblaščenec, Zaloška 59, Ljubljana.

1. **Informacije in ogled**

Podrobnejše informacije v zvezi s to objavo lahko vsi zainteresirani dobijo na tel. št. 05/33 84 500.

Ogled nepremičnine je možen izključno po predhodnem dogovoru.

To javno zbiranje se objavi na spletni strani Občine Renče–Vogrsko: [www.rence-vogrsko.si](http://www.rence-vogrsko.si).

1. Občina Renče–Vogrsko lahko začeti postopek do sklenitve pravnega posla (pogodbe) kadarkoli ustavi.

**Tarik Žigon l.r.  
 Župan**